
     REPUBLIKA HRVATSKA
     TRGOVAČKI SUD U OSIJEKU


R E P U B L I K A  H R V A T S K A

R J E Š E N J E


	Trgovački sud u Osijeku, po stečajnoj sutkinji Nadi Roso, u stečajnom postupku predlagatelja RH MF Porezna uprava zastupana po ŽDO Vukovar, za otvaranje stečajnog postupka nad dužnikom SRIJEMSKA KAPLJICA d.o.o. za proizvodnju i usluge, MBS: 030076635, OIB: 24589609873, Šarengrad, S. Radića 92, dana 12. listopada 2018. g.,         

  
    r i j e š i o   j e

	
1. OBUSTAVLJA SE stečajni postupak nad dužnikom  SRIJEMSKA KAPLJICA d.o.o. za proizvodnju i usluge, MBS: 030076635, OIB: 24589609873, Šarengrad, S. Radića 92 a prijedlog RH MF Porezne uprave zastupani po ŽDO Vukovar od 18. srpnja 2018. g. za otvaranje stečajnog postupka se odbacuje.


Obrazloženje


	Pravomoćnim Rješenjem TS Osijek 19 St-980/18-7 od 19. srpnja 2018. g. obustavljen je skraćeni stečajni postupak nad dužnikom te je određeno da će se nastaviti postupak prema općim odredbama Stečajnog zakona.

	Rješenjem TS Osijek 6 St-1142/18-9 od 25. rujna 2018. g. pokrenut je prethodni postupak radi utvrđivanja uvjeta za otvaranje stečajnog postupka nad dužnikom te je radi izjašnjenja o prijedlogu zakazano ročište za dan 14. studeni 2018. g. a za privremenog stečajnog upravitelja imenovan je Dragutin Romić iz Čepina dana 4.10.2018. g., automatskim odabirom.

Podneskom od 11. listopada 2018. g. dužnik je izvijestio sud da je žiro račun dužnika odblokiran te je dostavio Potvrdu FINE iz koje je razvidno da na dan 10.10.2018. g. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 0 dana slijedom čega je utvrđeno da je dužnik postao sposoban za plaćanje.

Sukladno čl. 128 st. 9 Stečajnog zakona (NN br. 71/15 i 104/17) ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.



                                               U Osijeku 12. listopada 2018. g.


Zapisničar:      
Danijela Sekulić

                                                                                  		       STEČAJNA SUTKINJA
									         Nada Roso


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
DNA :
1. priv. st. upravitelj Dragutin Romić, Čepin, Papuka 28
1. ŽDO Vukovar
1. dužnik
1. e-ogl. pl. uz podnesak dužnika od 11.10.2018. g. s prilogom (str. 32-33 spisa)
1. kal. 12.11.

